Rikunarita-ORG/Wikinium huggingface dataset:
# Kawat na bidyo

Mga makina na kawat na bidyong *arcade* sa Sugoi *arcade game hall* sa Malmi, Helsinki, Pinlandya
An **kawat na bidyo** (Ingles: *video game*) o **kawat na pangkompyuter** (Ingles: *computer game*) iyo an sarong kawat na elektroniko na imbwelto an interaksyon nin sarong *user interface* o kagamitan na panglaog (siring kan joystick, kontroler, tikladong pangkompyuter, o sensor nin mosyon) tanganing makatugdas nin kasimbagan na biswal gikan sa sarong kagamitan na pagpapahiling, na pinakakaraniwan na pigpapahiling sa sarong pormat na bidyo sa sarong telebisyon, monitor nin kompyuter, *flat-panel display* (o pagpapahiling sa pantalyang patag) o *touchscreen* (o iskrin na pighahapros) sa mga kagamitan na kapot-kamay (o *handheld device*), o sarong *headset* pang-*virtual reality*. Awdyobiswal an kadaklan sa mga kawat na bidyo, na may tanog na pampano na pigpapadara sa paagi kan mga ispiker o *headphone*, asin minsan may ibang klase man nin kasimbagan na sensor (iyan iyo an, teknolohiyang haptiko na nagtatao nin mga sensasyon na pangmati), asin may nagkapirang kawat na bidyo man na pigtutugutan an mikropono asin kamerang pang-web para sa pag-*chat* sa laog kan laro asin pag-*livestream*.

Tipikal na pigkaklasipikar an mga kawat na bidyo susog sa plataporma nin *hardware*, na tradisyunal na kaapil sa mga kawat na bidyong *arcade*, kawat na *console*, asin mga kawat na pangkompyuter (PC); sinasaklaw an huri an mga kawat LAN, kawat na *online*, asin kawat na pam-*browser*. Sa mas pinakakamakailan, luminakop an industriya kan kawat na bidyo sa mga kawat na *mobile* (siring kan mga smartphone asin kompyuter na tablet), sistemang birtwal asin *augmented reality*, asin *remote cloud gaming*. Pigkaklasipikar man an mga Kawat na bidyo sa dakol na klase na nakabase sa istilo nin pagkawat asin tinatarget na parakawat.

Sagkod kaidtong 2020, an pankinàban na merkado kan kawat na bidyo igwáng tinatayang taunan na kita na US$159 bilyon sa gabos na *hardware*, *software*, asin mga serbisyo, na tulong beses an dakula sa pankinàban na industriya nin musika asin apat na beses ang dakula sa industriya nin pelikula kaidtong 2019, na ginibong masakit na daogon sa gabos na makabagong industriya nin pag-aling. An merkado nin kawat na bidyo sarong pangenot man na impluwensya sa industriyang elektronika, kun saen an benta nin kabtang nin personal na kompyuter, asin periperiko (o *peripheral*), siring man an mga pangangaipo nin konsyumer para sa mas marhay na pagganap kan kawat, nagin makapangyarihan na indikasyon sa pagbabago kan disenyo nin *hardware* asin inobasyon.

## Toltolan
# Holokausto

| An Holokausto |
| --- |
| Part of Ikaduwang Gerang Pankinaban |
| From the Auschwitz Album: Hungarian Jews arriving at Auschwitz II in German-occupied Poland, May 1944. Most were "selected" to go to the gas chambers. Camp prisoners are visible in their striped uniforms. |
| Kinamumugtakan | German Reich and German-occupied Europe
 |
| Description | Genocide of the European Jews |
|  |
| Petsa | 1941–1945 |
| Tipo nin Atake | * Genocide
* ethnic cleansing
* mass murder
 |
| Mga gadan | Around 6 million Jews |
| Mga paragibo | Adolf Hitler Nazi Germany and its collaborators List of major perpetrators of the Holocaust |
| Motibo | * Antisemitism
* racism
* pan-Germanism
 |
| Trials | Nuremberg trials, Subsequent Nuremberg trials, Trial of Adolf Eichmann, and others |
|  |

An **Holokausto**, (Ingles: *Holocaust*, o apod man na **an Shoah**, iyo an lagdoan asin mahiwas na pagpuho' kan mga Hudyo sa Europa durante kan Ikaduwang Gerang Pankinaban. Sa pag'ultan kan mga taon 1941 asin 1945, an Aleman Nazi asin mga kakarampi kaini sistematikong pinagpagaradan mga anom na milyon na Hudyo sa kahiwasan kan Europang okupado kan Alemanya; na nag'abot mga duwa katolohan kan populasyon nin mga Hudyo sa Europa. An paggagadan ginibo sa paagi nin mga pogrom asin lagdoan na pambabadil; sa paagi nin polisya na eksterminasyon paagi nin magabat na pagtrabaho sa kampo konsentrasyon; asin sa paagi nin gas chamber saka gas van na ginigibo sa laog kan mga kampo eksterminasyon kan mga Nazi' ng Aleman, asin haros kaini nangyaring giniribo sa Auschwitz-Birkenau, sa Bełżec, sa Chełmno, sa Majdanek, sa Sobibór, asin sa Treblinka sa laog kan okupadong Polonya.

An Alemanya pig'implementar an pagpersegir sa magkapirang lakdang. Kan si Adolf Hitler manombrahan na chancellor kan 30 Enero 1933, an rehimen nagtugdok nin network nin mga kampo konsentrasyon sa Alemanya para sa mga kaiwal sa politika asin para duman man sa mga "daing kamanongdanan" o sinasabing "mga inutil", na enot na kampo kaini iyo an Dachau kan 22 Marso 1933. Pakapasar kan inapod na Enabling Act kan 24 Marso, na nagbado ki Hitler nin sa diktaduryang poderes, an gobyerno nagpoon nang ipagsuway an mga Hudyo sa sosyedad sibil; na ini kabali an pagboboykot kan mga negosyong Hudyo kan Abril 1933 asin pagpari'gon kan inapod na Nuremberg Laws kan Septyembre 1935. Kan 9–10 Nobyembre 1938, walong bulan pakasakop kan Alemanya kan Austria, an mga negosyong Hudyo asin ibang mga edipisyo pinagsaralakat o sinurulo' sa kahiwasan nin Alemanya asin Austria sa inapod nindang *Kristallnacht* (an "Banggi nin Rarapak na Salming"). Pakasakyada kan Alemanya kan Polonya kan Septyembre 1939, na iyo an nagsabrit sa pagputok kan Ikaduwang Gerang Pankinaban, an rehimen nagkaraag nin mga ghetto ngani isuway mga Hudyo. Mangyari, rinibong mga kampo asin mga lugar nin detensyon an nakaraag sa bilog na Europang okupado kan Nazi.

## Toltolan

Error sa pag-cite: `<ref>` mga tatak na eksistido para sa sarong grupo na pinagngaranan na "lower-alpha", alagad mayong kinasungkoan na `<mga pinapanungdanan na grupo="lower-alpha"/>`na tatak an nanagboan, o sarong panarado `</ref>` an nawawara